MUNICIPIUL CRAIOVA
CONSILIUL LOCAL AL MUNICIPIULUI CRAIOVA

               HOTĂRÂREA NR. 229
privind prelungirea duratei contractului de concesiune nr.83848/03.06.2013  încheiat între Consiliul Local al Municipiului Craiova şi Conea Lidia, tehnician dentar al Cabinetului de Tehnică Dentară PFA Conea Lidia
Consiliul Local al Municipiului Craiova, întrunit în şedinţa ordinară din data de 31.05.2018;

           Având în vedere rapoartele nr.74122/2018 al Direcţiei Patrimoniu și nr.74612/2018 al Direcției Juridice, Asistență de Specialitate și Contencios Administrativ prin care se propune prelungirea contractului de concesiune nr.83848/03.06.2013  încheiat între Consiliul Local al Municipiului Craiova şi Conea Lidia, tehnician dentar al Cabinetului de Tehnică Dentară PFA Conea Lidia şi rapoartele nr.237/2018 al Comisiei pentru Învăţământ, Cultură, Sănătate, Culte, Tineret şi Sport, nr.239/2018 al Comisiei de Urbanism, Protecţia Mediului şi Conservarea Monumentelor, nr.248/2018 al Comisiei Servicii Publice, Liberă Iniţiativă  şi Relaţii Internaţionale, nr.250/2018 al Comisiei Juridică, Administraţie Publică şi Drepturi Cetăţeneşti şi nr.252/2018 al Comisiei Buget Finanţe, Studii, Prognoze şi Administrarea domeniului;
          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale; 
           În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă prelungirea duratei contractului de concesiune nr.83848/03.06.2013, încheiat între Consiliul Local al Municipiului Craiova şi Conea Lidia, tehnician dentar al Cabinetului de Tehnică Dentară PFA Conea Lidia, cu 2 ani şi 6 luni, începând de la data de 01.06.2018, până la data de 30.11.2020.
Art.2. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.3.  Se aprobă modificarea, în mod corespunzător, a Hotărârilor Consiliului Local al Municipiului Craiova nr.238/2004, nr.85/2006 și nr.337/2013.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi PFA Conea Lidia vor aduce la îndeplinire prevederile prezentei hotărâri.

